stanford-oval/wikipedia huggingface dataset:
Unsere Besten

Unsere Besten ("Parhaamme") oli vuonna 2003 saksalaisella ZDF-kanavalla esitetty televisio-ohjelma, jossa katsojat saivat valita kaikkien aikojen tärkeimmät saksalaiset henkilöt. Ohjelma oli samantapainen Yleisradion Suurten suomalaisten ja BBC:n 100 Greatest Britonsin kanssa. Ehdokkaat piti valita valmiilta listalta, minkä tarkoituksena oli sulkea esimerkiksi Saksan demokraattisen tasavallan ja Kansallissosialistisen Saksan johtajat kilpailun ulkopuolelle liian ristiriitaisina hahmoina.
Äänestyksessä eniten ääniä sai Länsi-Saksan liittokansleri Konrad Adenauer (1876–1967). Kymmenen kärkeen ylsivät myös uskonpuhdistaja Martti Luther, poliittinen filosofi Karl Marx, toisen maailmansodan aikaiset vastarintaliikkeen jäsenet Sophie ja Hans Scholl, liittokansleri Willy Brandt, barokkisäveltäjä Johann Sebastian Bach, kirjailija Johann Wolfgang von Goethe, kirjapainotaidon kehittäjä Johannes Gutenberg, valtakunnankansleri Otto von Bismarck sekä fyysikko Albert Einstein.
Uncharted: The Lost Legacy

| Uncharted: The Lost Legacy |
| --- | --- |

Kehittäjä:  Naughty Dog
Julkaisija:  Sony Interactive Entertainment
Jakelija:  PlayStation Store
Säveltäjä:  Henry Jackman
Pelisarja:  Uncharted
Julkaistu:  NA 22. elokuuta 2017 EU 23. elokuuta 2017
Lajityyppi:  toimintaseikkailupeli ja kolmannen persoonan ammuntapeli
Pelimuoto:  yksinpeli ja yhteistyömoodi
Ikäluokitus:  ESRB: Teini-ikäisille  USK 16 
Alusta:  PlayStation 4
Lisenssi:  Suljettu lisenssi
Jakelumuoto:  Digitaalinen jakelu ja Blu-ray-levy
Lisää peliartikkeleitaVideopelien teemasivulla
Uncharted: The Lost Legacy on Uncharted-pelisarjaan kuuluva toimintapeli, jossa pääosassa ovat pelin aiemmissa osissa esiintyneet Nadine Ross ja Chloe Frazer.
The Lost Legacy oli aluksi suunniteltu lisäosaksi Uncharted 4: A Thief’s End -peliin, mutta se päätettiin julkaista itsenäisenä pelinä.
Pelin on kehittänyt Naughty Dog ja se julkaistiin PlayStation 4 -konsolille vuonna 2017.
Ääninäyttelijät

| 0 | 1 | 2 |
| --- | --- | --- |
|   Claudia Black   | … |   Chloe Frazier   |
|   Laura Bailey   | … |   Nadine Ross   |
|   Troy Baker   | … |   Samuel Drake   |
Aiheesta muualla

Uncharted: The Lost Legacy MobyGamesissa (englanniksi)
Uncharted: The Lost Legacy Internet Movie Databasessa (englanniksi)
Unreal II: The Awakening

| Unreal II: The Awakening |
| --- | --- |

Kehittäjä:  Legend Entertainment
Julkaisija:  Atari
Jakelija:  Epic Games, GOG.com ja Steam
Suunnittelija:  Matthias Worch
Säveltäjä:  Jack Wall
Pelisarja:  Unreal
Julkaistu:  WindowsNA 4. helmikuuta 2003EU 6. helmikuuta 2003 XboxNA 10. helmikuuta 2004
Lajityyppi:  Ensimmäisen persoonan ammuntapeli
Pelimuoto:  Yksinpeli, moninpeli
Ikäluokitus:  ELSPA: 15+ ESRB: M  Virheellinen ESRB-arvo
Alusta:  Windows, Xbox
Jakelumuoto:  Optinen levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Unreal II: The Awakening on vuonna 2003 julkaistu ensimmäisen persoonan ammuntapeli, jonka on julkaissut Atari ja kehittänyt Legend Entertainment. Peli on julkaistu Windowsille helmikuussa 2003 ja Xboxille vuonna 2004. Pelissä pelaaja on avaruudessa toimiva lainvalvoja John Dalton, jonka tehtävänä on etsiä seitsemän muinaisesinettä eri planeetoilta. Pelaajan apuna on Daltonin aluksen kolmen hengen miehistö. Kestoltaan peli on noin kymmentuntinen normaalilla vaikeusasteella pelattuna.
Aiheesta muualla

Unreal II: The Awakening MobyGamesissa (englanniksi)
Unreal II: The Awakeningin virallinen sivusto (englanniksi)
-pelisarja
| --- | --- |
Virallinen sarja:   Unreal Return to Na Pali  Unreal II: The Awakening eXpanded MultiPlayer 
Unreal Tournament:   Unreal Tournament  Unreal Tournament 2003  Unreal Tournament 2004  Unreal Tournament 3 
Unreal Championship:   Unreal Championship  Unreal Championship 2: The Liandri Conflict 
Teknologia:  Unreal Engine
UCI

UCI voi tarkoittaa ainakin seuraavia:
UCI, Union Cycliste Internationale, kansainvälinen pyöräilyliitto
UCI, United Kennel Clubs International, kansainvälinen kennelunioni
UCI, Unione cinematografica italiana, italialainen elokuvayhtiöiden yhteenliittymä
UCI, Kalifornian yliopiston kampus Irvinessä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”UCI”, voi hakea sivunnimihaulla, laajalla sivunnimihaulla tai tekstihaulla.
UCD

UCD voi viitata ainakin seuraaviin asioihin:
University College Dublin, irlantilainen yliopisto
Kalifornian yliopisto (Davis) (”University of California, Davis”), yhdysvaltalainen yliopisto
Demokraattisen keskustan unioni (”Unión de Centro Democrático”), espanjalainen puolue
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”UCD”, voi hakea sivunnimihaulla, laajalla sivunnimihaulla tai tekstihaulla.
Utrakvistit

Utrakvistit (lat. utraque ”kumpikin kahdesta”), jotka tunnettiin myös nimellä kalikstiinit (lat. calix ”malja"), olivat Jan Husin perustaman uskonpuhdistusliike hussilaisuuden kannattajia. Utrakvistien mukaan maallikoiden tuli saada papiston tavoin ehtoollisessa sekä leipää että viiniä. Tästä vaatimuksesta he saivat nimensä. Utrakvistit olivat husilaisuuden suuntauksista maltillisempi, ja he pyrkivät pitämään ystävälliset välit katoliseen kirkkoon, toisin kuin radikaalit taboriitit. Tällä perusteella Baselin kirkolliskokous julisti utrakvistit vuonna 1433 aidoiksi kristityiksi. Vuonna 1434 utrakvistit liittyivät katolisten joukkoihin Lipanyn taistelussa lyödäkseen taboriitit. Utrakvistien tuella uskonkiihkoiset talonpoikaisjoukot pystyttiin lopulta kukistamaan Böömin kansalaissodassa (1420–1436). Rooman kirkko lakkasi kuitenkin tukemasta utrakvisteja, kun nämä perustivat oman kirkkokuntansa. Utrakvistit ja kaikki muut protestanttiset lahkot julistettiin vuonna 1620 Böömissä lainsuojattomiksi.
Uber (täsmennyssivu)

Uber voi viitata seuraaviin asioihin:
Yritykset

Uber, henkilökuljetuspalvelua tarjoava yritys
Sukunimenä

Alexander Uber (1783–1824), saksalainen sellovirtuoosi, säveltäjä ja kapellimestari
Betty Uber (1906–1983), englantilainen sulkapallopelaaja
Christian Benjamin Uber (1746–1812) saksalainen juristi ja säveltäjä
Friedrich Christian Hermann Uber, (1781–1822), saksalainen säveltäjä
Media ja viihde

uber, lyhennys sanasta uberfic, eräs vaihtoehtoisen universumiin sijoittuvan fanfictionin muoto
Uber Entertainment, videopeliyritys
Uber Bear, hahmo pelissä Fur Fighters
Uber Catacomb Snatch, videopeli kehittäjältä UberSoft Technologies
Uber Geek, neljäs studioalbumi artistilta Luke Ski
Uber Girl, vuosittainen mallikilpailu, joka pidetään useissa maissa ympäri maailmaa
Muita käyttötapoja

Betula uber, puulaji
Uber Cup, sulkapallokilpailu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Uber”, voi hakea sivunnimihaulla, laajalla sivunnimihaulla tai tekstihaulla.
Uradiplomaatti

Uradiplomaatti ("karriääridiplomaatti") on ammattidiplomaatti, jonka ammattillinen ura koostuu kokonaan tai enimmäkseen ulkoasiainhallinnon yhtä vaativammista tehtävistäselvennä. Tyypillisenä pääsyvaatimuksena diplomaatin uralle ovat muun muassa ylempi korkeakoulututkinto, vahva kielitaito, lähettävän maan kansalaisuus sekä kyky edustaa kotimaataan ja edistää kotimaan poliittisia ja kaupallisia tarpeita eri kulttuureissa. Tehtävässä toimitaan Wienin yleissopimuksen puitteissa. Vain pieni osa diplomaattikoulutuksiin hakevista pääsee tyypillisesti kotimaansa ulkoasianhallinnon järjestämille diplomaattikursseille. Diplomaattisiin tehtäviin liittyy muuttovelvollisuus virkamääräyksen mukaisesti.[lähde? ]
Uradiplomaattien lisäksi diplomaateiksi voidaan nimittää tilanteesta riippuen eri asioiden asiantuntijoita, jotka eivät ole aikaisemmin olleet diplomaattiuralla tai joiden ei odoteta jatkavan diplomaatin uraansa ensimmäisen nimityksensä jälkeen. Nämä sivurekrytoinnit voivat johtua maan poliittisesta järjestelmästä, kuten Yhdysvalloissa, missä osa suurlähettiläistä on presidentinvaalit voittaneen kampanjaa tukeneita liikemiehiä tai tilanteesta, missä valtiolle muodostuu asemamaassaan jokin erityinen tarve hoitaa jotain tavanomaisesta poikkeavaan asiaa. Toisaalta ulkoasiainhallinnossa on myös määräaikaisia tai pitempikestoisia asiantuntijatarpeita, joihin haetaan osaajia perinteisten diplomaattikoulutusten ulkopuolelta.[lähde? ]
Yhdysvaltain Norjan-suurlähettiläs John Doyle Ong oli liikemies, ja Venäjän pitkäaikainen Helsingin suurlähettiläs oli ydinenergia-asiantuntija. Suomessa sivurekrytoinnit ovat harvinaisia. Tällaisena voidaan kuitenkin pitää Jörn Donnerin nimittämistä San Franciscon konsuliksi tai Ole Norrbackin nimittämistä suurlähettilääksi Ateenaan. Myös Pertti Salolaisen ura oli ennen Lontoon-suurlähettilään pestiä muualla kuin ulkoasiainhallinnon parissa.
Aiheesta muualla

Viisikymppinen Kavaku-diplomaattikurssi oli aikansa radikaali - Ulkoministeriö valtioneuvosto.fi 11.12.2020
Elisabeth Lidén (5.11.2013) Lina kom in på sin drömutbildning aftonbladet.se (ruotsiksi)
Uraeus

Vihreäksi lasitettu ureus-amuletti.
Uraeus tai ureus (kreik. οὐραῖος, ouraîos, "hännällään") oli muinaisessa Egyptissä stilisoitu egyptinkobra, joka symboloi faaraon valtaa ja kuninkuutta. Se kuvattiin hyökkäykseen valmistuvana kobrana.
Alun perin Uraeus oli Ala-Egyptin suojelija Wadjet ja myöhemmin se yhdistettiin Nekhbetin kanssa ja niistä tuli yhdessä Nebty, kaksi naista, jotka suojelivat yhdistynyttä Egyptiä. Faaraot käyttivät diadeemiä, jossa oli kuvattuna Nekhbet sekä Wadjet uraeus-käärmeen muodossa. Faaraoon läheisesti liittyvät Horus- ja Seth-jumalat kuvattiin myös usein uraeuksella koristetuin päähinein. Uraeuksen sanottiin sylkevän tulta faaraon vihollisten päälle. Faaraon nebty-nimen esittelyssä Wadjet kuvattiin korin päällä olevana uraeuksena.
Uraeus kuvattuna Tutankhamonin kuolinnaamion diadeemissa.
Aiheesta muualla

Wikimedia Commonsissa on kuvia tai muita tiedostoja aiheesta .
Egyptian Uraeus: Definition, Symbol & Meaning Study.com. Viitattu 31.7.2018.
Türi–Tamsalu-rata

Türi–Tamsalu-rata (vir. Türi–Tamsalu raudtee) oli vuosina 1915–1972 käytössä ollut Viron rataverkon kapearaiteinen rautatie. Se erkani Lelle–Viljandi-radasta Türissä ja yhtyi Tapa–Tartto-rataan Tamsalussa. Radan pituus oli 61 kilometriä, ja sen tärkein väliasema oli Paide.
Rakentaminen

Rataosuus Türi–Paide rakennettiin samanaikaisesti kuin Tallinnasta Lellen ja Viljandin kautta Mõisakülaan kulkeva rataosuus. Türin ja Paiden välillä alkoi koeliikenne 8. lokakuuta 1900, ja säännölliselle liikenteelle rata avattiin 1. elokuuta 1901. Sotilaallisista syistä tärkeäksi koetun Paide–Tamsalu-osuuden rakentamisen aloittivat Venäjän armeijan joukot vuonna 1915. Ensimmäisen maailmansodan sytyttyä rakennustöitä jatkoivat saksalaiset, mutta rata valmistui kokonaisuudessaan vasta vuonna 1920 Eesti Raudteen rakennuttamana. Rautatie suljettiin liikenteeltä 3. toukokuuta 1972.
Uraga Dock Company

Uraga Dock Company (jap. 浦賀船渠株式会社, Uraga Senkyo Kabushiki Kaisha) oli Uragassa Japanissa toiminut yksityisomisteinen telakka, joka valmisti keisarillisen Japanin laivastolle suuren määrän aluksia.
Historia

Uragassa oli toiminut telakka jo Edo-kauden lopulla. Kommodori Matthew Perryn lippulaivan ankkuroidessa Uragan edustalle 1854 alukselle noussut shogunaatin virkamies Nakajima Saburosuke oli laivanrakentaja. Nakajiman havainnot aluksen sisätiloista mahdollistivat kolmimastoparkin Hōōmarun rakennustöiden aloittamisen. Nakajima osallistui myös alankomaissa valmistetun Kanrinmarun korjaustöihin, mitä varten valmistettiin Japanin ensimmäinen kuivatelakka vuonna 1859. Tokugawa-hallinto päätti kuitenkin valmistaa oman telakan lähelle Yokosukaa. Enomoto Takeaki perusti Uraga Dock Companyn vuonna 1869, mutta yritys lopetti toimintansa jo 1876.
Nakajima kuoli Boshin-sodassa taistellessaan Tokugawa-shogunaatin puolella. Meiji-hallinnon aloitettua toimintansa Nakajiman kollegat Enomoto Takeaki ja Arai Ikunosuke nousivat merkittäviin asemiin uudessa hallinnossa. He tukivat nykyaikaisen laivanrakennusteollisuuden luomista Nakajiman aloittaman mallin mukaan. Uusi telakka otettiin käyttöön 1897, mutta se kohtasi heti ensimmäisen kriisin Ishikawajima Hariman avattua vuotta myöhemmin Tokioon kilpailevan telakan ja aloitettua hintojen polkemisen tuhotakseen kilpailijansa. Uraga Dock Company osti Ishikawajiman vuonna 1902.
Vuonna 1906 Uraga Dock Company laski vesille ensimmäisen hävittäjänsä keisarillisen Japanin laivastolle Nagatsukin. Toimintansa aikana telakka valmisti yli tuhat alusta kuten lauttoja, matkustaja-aluksia, koululaivoja ja erilaisia sotalaivoja. Suuri määrä aluksia toimitettiin myös vientiin.
Vuonna 1919 Uraga Dock Company oli yksi suurimmista ja parhaiten varustetuista yksityisistä telakoista maailmassa. Tytäryhtiöt perustettiin Mien prefektuuriin Yokkaichiin ja Tsingtaoon. Yhtiö tunnettiin myös järjestäytyneestä työväestään eräänä Japanin ensimmäisistä yrityksistä. Ammattiliitto järjesti telakalla lakkoja 1905–1907, 1910–1911 sekä 1915.
Toisen maailmansodan päätyttyä Sumitomo Group osti Uraga Dock Companyn vuonna 1969. Telakkaa modernisoitiin useaan otteeseen, mutta lisääntynyt ulkomaisten telakoiden aiheuttama kilpailu pakotti Sumitomon sulkemaan telakan 2003.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Uraga Dock Company
Kuva postikortissa yrityksen telakasta 1910-luvulla
Käännös suomeksi
Ugo

|  |
| --- | --- |
 lippu:  vaakuna

Valtio:  Japani
Prefektuuri:  Akitan prefektuuri
Pinta-ala:  
 – Kokonaispinta-ala:  230,8 km²
Väkiluku (2020):  13 822
 – Väestötiheys:  59,89 as./km²
Infobox OKVirheellinen NIMI-arvo: 
Ugo (jap. 羽後町, Ugo-machi) on maaseutukaupunki Japanin Akitan prefektuurissa. Kunnan väkiluku on 13 822 asukasta, ja väkiluku laski vuosina 2015-2020 kahdella prosentilla. Kunnan pinta-ala on 230,8 neliökilometriä ja väestötiheys 59,89 asukasta neliökilometrillä.
Ugo Amoretti

| Henkilötiedot |
| --- | --- | --- |
Syntymäaika: 6. helmikuuta 1909
Syntymäpaikka: Geneve, Italia
Kuolinaika: 21. kesäkuuta 1977 (68 vuotta)
Kuolinpaikka: Savona, Italia
Pelipaikka: maalivahti
Maajoukkue
| 1936 |  Italia | 1 (0) |
Ugo Amoretti (6. helmikuuta 1909 Geneve – 21. kesäkuuta 1977 Savona, Italia) oli italialainen jalkapalloilija. Hän oli maalivahtina Italian jalkapallomaajoukkueessa.
Uglitšin tekojärvi

| Uglitšin tekojärvi |
| --- | --- |
 Uglitšin tekojärven sulut
Valtiot:  Venäjä
Paikkakunta:  Jaroslavlin alue ja Tverin alue 
Koordinaatit:  57°29′00″N, 38°16′00″E
Vesistöalue ja valuma-alueen tietoja
Laskujoki:  Volga
Mittaustietoja
Pinnankorkeus:  113 m
Pituus:  143  km
Leveys:  3,5  km 
Pinta-ala:  249 km² km2
Tilavuus:  1,24 km3
Keskisyvyys:  5 m
Suurin syvyys:  23 m
 fiUglitšin tekojärvi 
Pyhän Nikolaoksen kellotorni Kaljazinissa
Uglitšin tekojärvi (У́гличское водохрани́лище) on tekojärvi Venäjällä Volgan vesistössä, Tverin ja Jaroslavlin alueilla.
Tekojärven rannoilla on Uglitšin, Kaljazinin ja Kimryn kaupungit. Osia Uglitšista ja Kaljazinista jäi veden alle, mukaan luettuna 1400- ja 1500-luvuilta peräisin olevat luostarit. Kaljazinin Pyhän Nikolaoksen katedraalin kellotorni jäi näkyviin järven pinnan yläpuolelle, ja on yksi alueen tunnetuimpia nähtävyyksiä ja maamerkkejä.
Tekojärven sulkevan padon ja vesivoimalaitoksen rakentaminen aloitettiin 1935 Josif Stalinin käskystä. Se valmistui joulukuussa 1940 jolloin ensimmäinen generaattori aloitti toimintansa. Toinen generaattori saatiin käyttöön maaliskuussa 1941, ja allas saavutti suunnitellun täyttöasteen 16. huhtikuuta 1943. Uglitšin vesivoimalaitos tuotti alun perin 110 MW sähköä, ja yhdessä Rybinskin tekojärven vesivoimalaitoksen kanssa olivat tärkeässä osassa Moskovan sähkönsaannin turvaamisessa toisen maailmansodan aikana.
Unops

Unops eli YK:n projektipalvelujen toimisto (engl. The United Nations Office for Project Services, UNOPS) on Yhdistyneiden kansakuntien alaisuudessa toimiva itsenäinen toimisto, joka tarjoaa tukipalveluja YK:lle, YK:n jäsenvaltioille ja muille tahoille eri hankkeiden toteutuksessa muun muassa projektinhallinnan ja hankintojen sekä infrastruktuurihankkeiden kestävyyden kysymyksissä. Unops on toimeenpaneva järjestö, jonka toiminta voi liittyä kehitysyhteistyöhön, humanitaarisen apuun tai rauhanturvaamiseen. Unops toimii yhteistyössä yksityisen sektorin kanssa ja rahoittaa itse toimintansa projekteistaan saamilla tuotoilla, keräämättä jäsenmaksuja jäsenvaltioilta tai vapaaehtoisrahoitusta.
Unopsin päätoimisto sijaitsee Kööpenhaminassa. Unopsin vaikuttavuussijoittamisen ohjelmatoimisto (engl. Sustainable Investments in Infrastructure and Innovation, S3i) on perustamisestaan 2020 alkaen sijainnut Helsingissä. Vaikuttavuussijoittamisessa on tavoitteena saada sijoitustuottojen lisäksi aikaan myönteisiä yhteiskunnallisia vaikutuksia.
Vuodesta 2014 Unopsin johtajana toimi norjalainen poliitikko Grete Faremo, mutta hän erosi tehtävästä toukokuussa 2022 YK:n pääsihteerin António Guterresin pyynnöstä The New York Timesin julkaistua artikkelin Unopsin toimintaan liittyvistä epäselvyyksistä ja väärinkäytösepäilyistä.
Helsingin-toimiston väärinkäytösepäilyt

Joulukuussa 2021 Helsinkiin vasta perustetun ohjelmatoimiston johtaja, ukrainalainen Vitaly Vanshelboim pantiin kaikessa hiljaisuudessa syrjään, epäiltynä sisäisessä tarkastuksessa taloudellisista väärinkäytöksistä. Asia tihkui julkisuuteen maaliskuussa 2022 Manchesterin yliopiston emeritusprofessorin Mukesh Kapilan blogikirjoituksissa. Kapila pitää paljastuneita väärinkäytöksiä YK:n suurimpiin kuuluvina. Huhtikuussa Unops myönsi, että S3i-ohjelmatoimiston hankkeisiin sijoitetut rahat, yhteensä noin 63 miljoonaa Yhdysvaltain dollaria, ovat vaarassa. Varoilla piti muun muassa rakentaa kehitysmaihin 1,3 miljoonaa edullista asuntoa, mutta mitään ei ole tapahtunut ja varat ovat kadoksissa.
Suomen valtio rahoitti Helsingissä sijaitsevaa S3i-toimistoa pari vuotta yhteensä kymmenellä miljoonalla eurolla ennen kuin väärinkäytökset alkoivat tulla ilmi. Kesäkuussa 2022 Suomen ulkoministeriö kertoi harkitsevansa maksujensa takaisinperintää, mikäli ilmenee että kyse on ollut tarkoituksellisesta salailusta. Suomi myös keskeytti loppuvuoden 2022 maksatukset lukuisille YK-järjestöille Helsingin ohjelmatoimiston johtoa koskevan väärinkäytösepäilyn vuoksi ja vaatii jokaisen rahoittamansa YK-järjestön toiminnan tarkastusta.
Heinäkuussa 2022 Tanskan poliisi vahvisti saaneensa rikosepäilyistä rikosilmoituksen.
Aiheesta muualla

Unopsin verkkosivusto (englanniksi) (ranskaksi) (espanjaksi)
Unsent

| ”Unsent” Alanis Morissette |
| --- | --- | --- |

Singlen tiedot
 Albumilta: Supposed Former Infatuation Junkie
 Äänitetty : 1998
 Julkaistu: 18. maaliskuuta 1999
 Formaatti: CD-single
 Tekijä(t): Alanis Morissette Glen Ballard
 Tuottaja(t): Alanis Morissette Glen Ballard Nick Rasculinecz
 Tyylilaji: rock
 Kesto: 04.08
 Levy-yhtiö: Maverick
Alanis Morissetten muut singlet
| ”Joining You” 1999 | ”Unsent” 1999 | ”So Pure” 1999 |
Unsent on kanadalaisen laulaja-lauluntekijä Alanis Morissetten kappale hänen neljänneltä ja toiselta kansainväliseltä studioalbumiltaan,
 Supposed Former Infatuation Junkie. Se julkaistiin albumin kolmantena singlenä 18. maaliskuuta 1999. Kappaleen on tehnyt Alanis Morissette yhdessä Glen Ballardin kanssa. Kappaleen ovat tuottaneet Alanis Morissette, Glen Ballard ja Nick Rasculinecz. Kappale oli yksi muutamista kyseisen albumin kappaleista, joissa Morissette soittaa huuliharppua. Morissette ohjasi kappaleen musiikkivideon.
Epätavanomaisen kappaleesta tekee se, että siinä ei ole kertosäettä tai "koukkua". Sanoitukset koostuvat kirjeistä, jotka ovat osoitettu Morissetten entisille poikaystäville ja ystäville.
Listasijoitukset

| Listat (1999) | Paras sijoitus |
| --- | --- |
Australian Singles Chart: 
Canadian Singles Chart: 9
New Zealand Singles Chart: 28
US Billboard Hot 100: 58
US Billboard Pop Songs: 21
US Billboard Adult Pop Songs: 14
Käännös suomeksi
Ullmann

Ullmann, Ullman, Ulmann tai Ulman on muun muassa seuraavien henkilöiden sukunimi:
Ullmann

Christoph Ullmann (s. 1983), saksalainen jääkiekkoilija, pelipaikaltaan hyökkääjä
Fritz Ullmann (1875–1939), saksalainen kemisti
Linn Ullmann (s. 1966), norjalainen kirjailija ja toimittaja
Liv Johanne Ullmann (s. 1938), norjalainen näyttelijä
Viggo Ullmann (1848–1910), norjalainen poliitikko
Viktor Ullmann (1898–1944), saksalainen säveltäjä ja kapellimestari
Ullman

Jeffrey Ullman (s. 1942), yhdysvaltalainen tietojenkäsittelytieteilijä
Norm Ullman (s. 1935), kanadalainen jääkiekkoilija
Torsten Ullman (1908–1993), ruotsalainen olympia-ampuja
Tracey Ullman (s. 1959), englantilainen näyttelijä, laulaja, tanssija ja kirjailija
Uddo Lechard Ullman (1837–1930), ruotsalainen piispa
Nimen Muita merkityksiä

Ullmann-reaktio, kuparin katalysoimana toimiva kemiallinen reaktio, bifenyylijohdannaisten valmistusmenetelmä
Ullmann-kondensaatio, edellistä muistuttava reaktio, bifenyylijohdannaisten valmistusmenetelmä
The Tracey Ullman Show, televisio-ohjelma
Unreal Tournament 2003

| Unreal Tournament 2003 |
| --- | --- |

Kehittäjä:  Digital Extremes
Julkaisija:  Atari
Suunnittelija:  Cliff Bleszinski
Säveltäjä:  Kevin Riepl
Pelisarja:  Unreal
Pelimoottori:  Unreal Engine 2
Julkaistu:  2002
Lajityyppi:  Ensimmäisen persoonan ammuntapeli
Pelimuoto:  Yksinpeli, moninpeli
Ikäluokitus:  ESRB: M PEGI: 16+
Alusta:  Linux, Mac OS X, Microsoft Windows
Jakelumuoto:  CD-levy
Lisää peliartikkeleitaVideopelien teemasivulla
Infobox OK : 
Unreal Tournament 2003 (UT2003) on vuonna 2002 julkaistu FPS-peli, jonka kehitti Digital Extremes ja julkaisi Atari. UT2003 on jatko-osa pelille Unreal Tournament ja sille on ilmestynyt jatko-osa Unreal Tournament 2004. UT2003:n demoa ladattiin viiden päivän aikana 1,2 miljoonaa kertaa, mikä siihen aikaan teki siitä yhden ladatuimmista demoista.
Pelaaminen > Pelimuodot

Deathmatch – pelaajan tehtävänä on saada parhaimmat pisteet tappamalla mahdollisimman monta kanssapelaajaa.
Team Deathmatch – kaksi joukkuetta taistelee keskenään.
Capture the flag – kaksi joukkuetta, joiden tehtävänä on tunkeutua vastajoukkueen tukikohtaan, varastaa heidän lippunsa ja palata sen kanssa takaisin omaan tukikohtaan.
Double Domination – kaksi joukkuetta, joiden tehtävänä on saada pisteitä hallitsemalla kahta kohtaa kartassa mahdollisimman kauan. Pisteiden määrä määräytyy sen mukaan, kuinka kauan joukkue onnistuu pitämään kummatkin kohdat hallussaan.
Bombing Run – kaksi joukkuetta pelaavat amerikkalaista jalkapalloa muistuttavaa lajia, jossa joukkueen tulee saada pallo haltuun, kuljettaa se vastajoukkueen alueelle ja siellä saada se vastajoukkueen maaliin. Pallon kuljettaja ei pysty käyttämään asetta, mutta hän voi halutessaan syöttää pallon toiselle joukkuetoverille. Saadessaan pallon maaliin joukkue saa joko 3 tai 7 pistettä riippuen siitä, millä tavalla pallon onnistuu maaliin saamaan: 3 pistettä ampumalla ja 7 pistettä kantamalla pallo maaliin.
UT2003:n yksinpeli on samankaltainen kuin moninpeli, mutta yksinpelissä pelaajia ohjaa tekoäly.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Unreal Tournament 2003#Gameplay
Aiheesta muualla

Unreal Tournament 2003:n virallinen sivusto (Arkistoitu – Internet Archive)
Unreal Tournament 2003:n suomenkielinen arvostelu – Pelit.fi
-pelisarja
| --- | --- |
Virallinen sarja:   Unreal Return to Na Pali  Unreal II: The Awakening eXpanded MultiPlayer 
Unreal Tournament:   Unreal Tournament  Unreal Tournament 2003  Unreal Tournament 2004  Unreal Tournament 3 
Unreal Championship:   Unreal Championship  Unreal Championship 2: The Liandri Conflict 
Teknologia:  Unreal Engine
Käännös suomeksi